

**Στις βραβεύσεις του Ναυτικού Ομίλου Λεμεσού ο ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και το μέλος του ΔΣ ΚΟΑ Ανδρέας Μυλωνάς παρευρέθηκαν στην τελετή βράβευσης των κορυφαίων αθλητών του Ναυτικού Ομίλου Λεμεσού την Κυριακή 25 Σεπτεμβρίου.

Στην εξαιρετική δουλειά που γίνεται στον ΝΟΛ και η οποία αποτυπώνεται στις μεγάλες επιτυχίες των αθλητών του στάθηκε στον χαιρετισμό του ο Ανδρέας Μυλωνάς. Τόνισε παράλληλα ότι ο Οργανισμός στέκεται σταθερά αρωγός στον Ναυτικό Όμιλο Λεμεσού και διαβεβαίωσε τη διοίκησή του πως ο ΚΟΑ θα συνεχίσει να στηρίζει τον ΝΟΛ και τους αθλητές τους.

Στις βραβεύσεις των κορυφαίων αθλητών του Ομίλου που ακολούθησαν συμμετείχε και ο Πρόεδρος του ΚΟΑ, ο οποίος παρευρέθηκε στην εκδήλωση κατά τη διάρκειά της λόγω ειλημμένης υποχρέωσής του νωρίτερα.

Στην εκδήλωση παρουσιάστηκε και το βιβλίο «60 χρόνια Ναυτικός Όμιλος Λεμεσού», στο οποίο περικλείεται η ιστορία που έχει γράψει και συνεχίζει να γράφει ο ΝΟΛ.